**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 4-Ի N 1289-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ, «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ 2021 ԹՎԱԿԱՆԻ ԴԵԿՏԵՄԲԵՐԻ 17-Ի N 1443-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ 2019 ԹՎԱԿԱՆԻ ՕԳՈՍՏՈՍԻ 23-Ի N 1181-Լ ՈՐՈՇՄԱՆ ՄԵՋ ԼՐԱՑՈՒՄ և ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ՈՐՈՇՈՒՄՆԵՐԻ ՆԱԽԱԳԾԵՐԻ ՎԵՐԱԲԵՐՅԱԼ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **1. Արտաքին գործերի նախարարություն** |  **11.07.2022** |
| **№ 1111/30542-22** |
| Նախագծերի վերաբերյալ դիտողություններ և առաջարկություններ չկան։ |  |
| **2. Ֆինանսների նախարարություն** | **14.07.2022**  |
| **№ 01/11-4/12591-2022** |
| Նախագծերի վերաբերյալ դիտողություններ և առաջարկություններ չկան։ |   |
| **3. Արդարադատության նախարարություն** | **14.07.2022** |
| **N01/27.1/30865-2022** |
| 1. «Հայաստանի Հանրապետության կառավարության 2020 թվականի օգոստոսի 4-ի N 1289-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագրից առաջ անհրաժեշտ է նշել իրավական ակտի բնույթը՝ հաշվի առնելով «Նորմատիվ իրավական ակտերի մասին» օրենքի 19-րդ հոդվածի 2-րդ մասի պահանջը, այն է՝ *նորմատիվ իրավական ակտի հերթական համարից անմիջապես հետո իրավական ակտում իրավական ակտն ընդունող մարմինը «Ն» (նորմատիվ) տառով նշում է կատարում դրա նորմատիվ բնույթի մասին:* *Այլ իրավական ակտերում ակտի բնույթի մասին նշումը կատարվում է «Ա» տառով՝ անհատական իրավական ակտի դեպքում, «Լ» տառով՝ ներքին (լոկալ) իրավական ակտի դեպքում:*

Սույն դիտողությունը վերաբերում է նաև «Հայաստանի Հանրապետության վարչապետի 2021 թվականի դեկտեմբերի 17-ի N 1443-Ա որոշման մեջ փոփոխություններ կատարելու մասին» և «Հայաստանի Հանրապետության վարչապետի 2019 թվականի օգոստոսի 23-ի N 1181-Լ որոշման մեջ լրացում և փոփոխություն կատարելու մասին» Հայաստանի Հանրապետության վարչապետի որոշումների նախագծերին:1. Նախագծի 2-րդ կետում «հետևյալ բովանդակությամբ» բառերն անհրաժեշտ է փոխարինել «հետևյալ խմբագրությամբ» բառերով՝ հաշվի առնելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետի դրույթները:

Սույն դիտողությունը վերաբերում է նաև «Հայաստանի Հանրապետության վարչապետի 2019 թվականի օգոստոսի 23-ի N 1181-Լ որոշման մեջ լրացում և փոփոխություն կատարելու մասին» Հայաստանի Հանրապետության վարչապետի որոշման նախագծի 2-րդ կետում առկա համանման կարգավորմանը:1. Նախագծի 2-րդ կետով Հայաստանի Հանրապետության կառավարության 2020 թվականի օգոստոսի 4-ի N 1289-Լ որոշմամբ հաստատված հավելվածի (այսուհետ՝ Հավելված) նոր խմբագրությամբ շարադրվող 5-րդ գլխի 6-րդ կետի համաձայն՝ *միջազգային արբիտրաժներում, օտարերկրյա դատարաններում և հաշտարարության գործընթացում Հայաստանի Հանրապետության մասնակցությամբ ընթացող վեճերի շրջանակներում Հայաստանի Հանրապետության շահերը ներկայացնելիս Ներկայացուցիչն իր լիազորություններն իրականացնում է հետևյալ կարգով՝ (…) 8) իրականացնում է վեճը քննող դատավորին կամ արբիտրին բացարկ հայտնելու, ինչպես նաև վեճը լուծող արբիտրաժային տրիբունալի կազմավորման գործընթացները՝ ուսումնասիրելով և ներկայացնելով Հայաստանի Հանրապետության կողմից նշանակվող արբիտր(ներ)ի թեկնածությունը, վիճարկելով առաջադրված թեկնածությունները և ընտրելով տրիբունալի նախագահին. կազմակերպում է վեճերի շրջանակներում արբիտրաժային տրիբունալին, դատարանին կամ հաշտարարին ներկայացնելու նպատակով անհրաժեշտ փաստաթղթերի հավաքագրման, ուսումնասիրման և Հայաստանի Հանրապետության շահերը ներկայացնող միջազգային իրավախորհրդատու ընկերություններին կամ միջազգային իրավունքի մասնագետներին փոխանցման աշխատանքները:*

Այս առումով, նկատի ունենալով, որ վեճերի շրջանակներում արբիտրաժային տրիբունալին, դատարանին կամ հաշտարարին ներկայացնելու նպատակով անհրաժեշտ փաստաթղթերի հավաքագրման, ուսումնասիրման և Հայաստանի Հանրապետության շահերը ներկայացնող միջազգային իրավախորհրդատու ընկերություններին կամ միջազգային իրավունքի մասնագետներին փոխանցման աշխատանքների կազմակերպումը իրենից առանձին գործառույթ է ներկայացնում, առաջարկում ենք դա սահմանել առանձին ենթակետով:1. Նախագծի 2-րդ կետով Հավելվածի նոր խմբագրությամբ շարադրվող 5-րդ գլխի 6-րդ կետի 11-րդ ենթակետում անհրաժեշտ է բացառել և (կամ) շաղկապների միաժամանակյա և միասին կիրառությունը, քանի որ «Նորմատիվ իրավական ակտերի մասին» օրենքի 16-րդ հոդվածով նման հնարավորություն նախատեսված չէ:

Սույն դիտողությունը վերաբերում է նաև Նախագծի 3-րդ կետով Հավելվածում լրացվող 5.1-րդ գլխի 6.1-րդ կետի 12-րդ ենթակետին:Ինչպես նաև, Հայաստանի Հանրապետության օրենսդրությամբ օգտագործվող միասնական եզրութաբանության ապահովման տեսանկյունից առաջարկում ենք Հավելվածի նոր խմբագրությամբ շարադրվող 5-րդ գլխի 6-րդ կետի 14-րդ ենթակետում «վերադասության կարգով դատական ակտերը բողոքարկելու գործընթացները» բառերը փոխարինել «վերադաս դատական ատյաններում դատական ակտերի բողոքարկման գործընթացները» բառերով:1. Նախագծի 3-րդ կետով լրացվող գլխի համարակալումն անհրաժեշտ է վերանայել՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 10-րդ մասի պահանջը, այն է՝ *նորմատիվ իրավական ակտի բաժիններն ու* ***գլուխները*** *համարակալվում են* ***արաբական թվանշաններով****:*
2. «Հայաստանի Հանրապետության վարչապետի 2019 թվականի օգոստոսի 23-ի N 1181-Լ որոշման մեջ լրացում և փոփոխություն կատարելու մասին» Հայաստանի Հանրապետության վարչապետի որոշման նախագծի 2-րդ կետում անհրաժեշտ է նշել նոր խմբագրությամբ շարադրվող ենթակետի հերթական համարը՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի դրույթները:
3. «Հայաստանի Հանրապետության վարչապետի 2021 թվականի դեկտեմբերի 17-ի N 1443-Ա որոշման մեջ փոփոխություններ կատարելու մասին» Հայաստանի Հանրապետության վարչապետի որոշման նախագծի 1-ին կետում «նախադասություններում» բառերն առաջարկում ենք փոխարինել «պարբերություններում» բառերով, իսկ «Հավելվածի» բառը՝ «Հավելված» բառով:

Ինչպես նաև, վերոգրյալ կետում «Հայաստանի Հանրապետության» բառերն անհրաժեշտ է փոխարինել «ՀՀ» բառով՝ հաշվի առնելով Հայաստանի Հանրապետության վարչապետի 2021 թվականի դեկտեմբերի 17-ի N 1443-Ա որոշման 1-ին հավելվածի դրույթները: | **1. Ընդունվել է:** Նախագծերում կատարվել են համապատասխան փոփոխությունները:**2. Ընդունվել է:** Նախագծերում կատարվել են համապատասխան փոփոխությունները:**3. Չի ընդունվել:** Ըստ առաջարկի առանձին ենթակետով սահմանման ենթակա կարգավորումը հանվել է նախագծից:**4. Ընդունվել է:** Նախագծերում կատարվել են համապատասխան փոփոխությունները:**5. Չի ընդունվել:**Նախագծի 3-րդ կետով լրացվող գլուխը համարակալված է արաբական թվանշաններով: Հռոմեական թվանշաններով համարակալված են միայն համապատասխան նորմատիվ իրավական ակտի հավելվածի գլուխները: **6. Ընդունվել է:** Նախագծում կատարվել է համապատասխան փոփոխությունը:**7. Ընդունվել է:** Նախագծում կատարվել են համապատասխան փոփոխությունները: |
| **4. Վարչապետի աշխատակազմի պետաիրավական վարչություն** | **01.08.2022** |
|  |
| 1. Նախագծի 3-րդ կետով առաջարկվում է գործող որոշման հավելվածը լրացնել 5.1-ին գլխով, որ 6.1-ին կետի 5-րդ ենթակետի համաձայն Միջազգային իրավական հարցերով ՀՀ ներկայացուցիչը (այսուհետ՝ Ներկայացուցիչ) **միջազգային արբիտրաժներում և միջազգային դատարաններում քննվող վեճերի շրջանակներում ներգրավում է միջազգային իրավախորհրդատու ընկերությունների, միջազգային իրավունքի մասնագետների և փորձագետների:** Առաջարկվող ձևակերպմամբ փաստացի ստացվում է, որ միջազգային արբիտրաժներում և միջազգային դատարաններում քննվող վեճերի շրջանակներում Ներկայացուցիչը **յուրաքանչյուր դեպքում** **ներգրավելու է** միջազգային իրավախորհրդատու ընկերությունների, միջազգային իրավունքի մասնագետների և փորձագետների՝առանց տվյալ գործով համապատասխան անձանց և/կամ կազմակերպությունների ներգրավման նպատակահարմարության հաշվառման:Մինչդեռ, օրինակ, միջազգային արբիտրաժներում, օտարերկրյա դատարաններում և հաշտարարության գործընթացում ՀՀ մասնակցությամբ ընթացող վեճերի շրջանակներում ՀՀ շահերը ներկայացնելիս **նախատեսվում է Ներկայացուցչի կողմից վերոնշյալ լիազորության, ըստ անհրաժեշտության իրականացման հնարավորություն,** որպիսի տարբերակված մոտեցումը լրացուցիչ հիմնավորման կարիք ունի:
 | **1. Ընդունվել է:** Նախագծում կատարվել է համապատասխան փոփոխությունը: |
| **5. Վարչապետի աշխատակազմի իրավաբանական վարչություն** | **02.08.2022** |
|  |
| Նախագծերի վերաբերյալ դիտողություններ և առաջարկություններ չկան։ |  |

|  |  |
| --- | --- |
| **6. Քաղաքացիական ծառայության գրասենյակ** | **29.07.2022** |
|  |
| 1. Նախագծի հիմնավորման վերնագրի համաձայն՝ այն վերաբերում է 3 իրավական ակտի, մինչդեռ փաթեթում որպես Նախագիծ, ներկայացված է միայն «Մարդու իրավունքների եվրոպական դատարանում Հայաստանի Հանրապետության ներկայացուցչի լիազորությունների իրականացման կարգը հաստատելու մասին» Հայաստանի Հանրապետության կառավարության 2019 թվականի օգոստոսի 4-ի N 1289-Լ որոշման մեջ փոփոխություններ և լրացումներ կատարելու մասին Կառավարության որոշման նախագիծը։ «Միջգերատեսչական հանձնաժողով ստեղծելու, դրա կազմը և աշխատակարգը հաստատելու մասին» Հայաստանի Հանրապետության վարչապետի 2021 թվականի դեկտեմբերի 17-ի N 1443-Ա որոշման մեջ փոփոխություններ կատարելու մասին վարչապետի որոշման նախագիծ որպես այդպիսին ներկայացված չէ, այլ կցված է ԱՌԼԻՍ տեղեկատվական հարթակից ներբեռնած և track change տարբերակով աշխատած նյութ, իսկ «Հայաստանի Հանրապետության վարչապետի 2019 թվականի օգոստոսի 23-ի թիվ 1181-Լ որոշման փոփոխություն և լրացում կատարելու մասին» ՀՀ վարչապետի որոշման նախագիծը ներկայացվել է առանձին փաթեթով։ Ուստի, առաջարկում եմ հիմնավորման վերնագիրը և 1-ին կետի վերջին նախադասությունը (Վարչապետի 2022 թվականի N 276-Ա որոշմամբ հաստատված հավելվածի 4-րդ կետը վերաբերում է Վարչապետի 2021 թ․ դեկտեմբերի 174-ի թիվ 1443-Ա որոշմանը) համապատասխանեցնել նախագծի փաթեթի բովանդակության հետ։
2. Բացի այդ, տեղեկացնում եմ, որ  Հայաստանի Հանրապետության կառավարության 2019 թվականի օգոստոսի 4-ի N 1289-Լ որոշման (այսուհետ՝ Որոշում) մեջ փոփոխություններ և լրացումներ կատարելու մասին Կառավարության որոշման նախագծով առաջարկվող փոփոխությունները բխում են Հայաստանի Հանրապետության վարչապետի աշխատակազմի միջազգային իրավական հարցերով ներկայացուցչի գրասենյակին վերապահված նոր գործառույթներից։ Հիմք ընդունելով Որոշման 8-րդ կետը և միասնականություն պահպանելու նպատակով՝ առաջարկում ենք Որոշման մեջ լրացվող 6-րդ գլխի 7-րդ կետում նշված՝ ad hoc դատավոր նշանակելու դրույթները   սահմանել 5-րդ գլխում ևս:
 | **Չի ընդունվել:** Առաջարկի բովանդակությունն ամբողջությամբ անհասկանալի է՝ պայամանավորված այն հանգամանքով, որ կից փաթեթով ներկայացված են երեք նախագծերն էլ (երեք առանձին ֆայլերով), ինչպես նաև track changes տարբերակով: Հակառակ պարագայում այլ գերատեսչությունները ևս կնկատեին և կբարձրաձայնեին նախագծերը կցված չլինելու հանգամանքը:**Չի ընդունվել:** Արբիտրաժային վարույթի տրամաբանությունից բխում է, որ յուրաքանչյուր գործով նշանակվում է արբիտր, հետևաբար, «ad hoc արբիտր» ինստիտուտն առհասարակ կիրառելի չէ: |